《凤台秋霁》
明代·卢宽

高台峨峨近仙宫，下有翠竹兼梧桐。相传凤鸟曾此止，一朝凤去台仍空。

大明圣人履天位，岁稔时和群物遂。休徵毕至无后期，凤兮当应文明世。

作者简介：卢宽，字伯栗。东莞人。明成祖永乐二十一年（一四二三）举人，任广西全州训导。荐为知县，辞不就。迁上高县教谕。事见明崇祯《东莞县志》卷三、清康熙《东莞县志》卷八。